text: Schaufuss-balletten begæret konkurs
  06 juni 2011 kl. 16.38
  Den Selvejende Institution Peter Schaufuss Balletten er begæret konkurs hos Skifteretten i Kolding, skriver vejleamtsfolkeblad.dk mandag.
  Peter Schaufuss har opgivet at drive sit balletkompagni i Vejle. Og det er et leasing-selskab, som har leveret inventar til de lokaler i Spinderihallerne, som har begæres konkursen.
  
  Mistede million-støtte
  Peter Schaufuss flyttede til Vejle efter uenighed med Holstebro. Ballet-kompagniet flyttede til Vejle i september 2009. Balletmester Peter Schauffus håbede på, at balletten kunne få hjemsted på Musikteatret i Vejle. 
  Men balletten fik den kolde skulder af Vejle Kommune, som ikke kunne finde penge til ballet. Og uden støtte fra kommunen, faldt millionerne fra Kulturministeriet også væk.
  Peter Schaufuss-balletten har ifølge deres hjemmeside stadig hjemme i det tidligere autoværksted på Vestre Engvej, som balletten lejede efter nogle få måneder i det kommunale Spinderihallerne. Men det forlyder, at Schaufuss fortsætter sine aktiviteter med udgangspunkt i London. 
  Ifølge kurator Christian Petri, Ultima Advokaterne i Hillerød, vil konkursen derfor formentlig ikke berøre Schaufuss' muligheder for fortsat at drive ballet-virksomhed, noterer Vejle Amts Folkeblad.
  Peter Schauffus har i flere år ejet en bolig i Vejles berømte Bølgen.
  